Надзейным, правераным і зразумелым індыкатарам паспяховасці прадпрыемства з’яўляецца наяўнасць жадаючых уладкавацца на яго. У спісе чакання працоўнага месца на мясцовы льнозавод зараз знаходзіцца каля двух дзясяткаў прэтэндэнтаў. І гэта на фоне яшчэ свежых успамінаў аб адваротным – наяўнасці прыкладна такой жа колькасці вакансій. Хоць для адказнага механізатара працоўнае месца знойдзецца і зараз, запэўнівае дырэктар. Вядомая справа: добры хлебароб – спецыяльнасць дэфіцытная. А лён чым не хлеб лёгкай прамысловасці?